अम्बाला/पंचकूला. पंचकूला-यमुनानगर हाईवे (एनएच-73) की फोरलेनिंग होने से जहां लोगों को बड़ी राहत मिलने वाली है। वहीं स्थानीय लोगों के साथ-साथ बाकी मुसाफिसरों के लिए खर्च भी बढ़ने वाला है। क्योंकि यहां हाईवे पर दो टोल प्लाजा बनाए जाएंगे। इसमें एक पंचकूला के बरवाला के गांव नज्गल के पास बनाया जाएगा। जबकि दूसरा यमुनानगर में बनाया जाएगा। एक साल पहले ही शुरू हो गया काम...
इसके बाद एनएचएआई के हेड ऑफिस दिल्ली से प्लान भी अप्रूव हो चुका है। अब इसे बनाने का काम शुरू किया जा रहा है। असल में दो साल पहले केंद्रीय मंत्री नितिन गडकरी ने इस हाईवे की फोरलेनिंग प्रोजेक्ट का काम शुरू करवाया था। इसके बाद यमुनानगर से लेकर बरवाला तक काम भी कर दिया गया है। लेकिन पंचकूला से बरवाला तक काम करीब एक साल पहले ही शुरू किया गया है। क्योंकि इसके लिए अलग से टेंडर किए गए हैं।
टोल प्लाजा के लिए ये है बजट, समय और कंपनी
1.पंचकूला से बरवाला तक हाईवे की फोरलेनिंग के लिए २०७ करोड़ रुपए खर्च किए जाएंगे।
2.इसके लिए २ साल का समय तय किया गया है। यानी पंचकूला के लोगों को २ साल के बाद यमुनानगर तक हाईवे फोरलेन हुआ मिलेगा।
3.इसके लिए टेंडर हिसार की कंपनी गावड कंस्ट्रक्शन को दिया गया है।
पूरे कर किए जा रहे हैं ये काम...
इसके लिए पंचकूला के एरिया में पेड़ों की कटाई काम पूरा कर दिया गया है।
इसके अलावा बरवाला बाईपास का काम भी तेजी से किया जा रहा है।
सडक़ के साथ-साथ नई सड़क के लिए मिट्टी डालने का काम शुरू ।
माजरी चौक के साथ घग्घर पुल डबल करने का काम हो चुका शुरू।
बरवाला तक पड़ने वाले बाकी पुलों में बिल्लाह के पुल के साथ काम शुरू हो चुका है, बाकियों का सर्वे किया जा रहा है।
जमीन एक्वायर...
पंचकूला में यहां बरवाला के गांव नज्गल में पावर ग्रिड के पास टोल प्लाजा बनाया जाएगा। इसके लिए यहां हाईवे के किनारे एक होटल की जमीन को एक्वायर किया गया है।
ये टोल प्लाजा चंडीमंदिर टोल प्लाजा से बड़ा होगा, वहीं यहां से गुजरने पर चंडीमंदिर टोल प्लाजा से ज्यादा फीस भी ली जाएगी। जबकि इसे अभी तय नहीं किया गया है।
फोर बाईपास...
कंपनी बरवाला में टंगरी नदी के साथ-साथ, साहा में, शहजादपुर में, जगाधरी में बाईपास बनाएगी। इन कस्बों से चौड़ी सड़क बनाना मुशिकल था। इसके लिए हाइवे आथॉरिटी को सैकडों इमारतों को गिराना पड़ता। वहीं अब खुले रोड़ बनेगें।
१४ पुलों का निर्माण...
हाइवे आथॉटी के प्लान के अनुसार इस दौरान १४ पुलों को निर्माण किया जाना है। इन पुलों का काम एक साथ शुरू किया जाएगा। इन पुलों की लंबाई छोटी पुलियों से चार गुना ज्यादा होगी।
रेट और लेन के लिए ऐसे किया गया सर्वे...
सर्वे में यहां 24 घंटे में 25 हजार से ज्यादा वाहन गुजरते हैं, भारी वाहन ज्यादा होते हैं, क्योंकि इस रूट पर अलीपुर इडस्ट्रियल एरिया, कालाअंब और यमुनानगर में इंडस्ट्रियल एरिया का सामान जाता है।
कंपनी पूरे २१ साल तक हाइवे की पूरी देखरेख करेगी। यानि २१ साल के दरमियान हाइवे पर आने वाले बदलाव, टूट-फूट सहित अन्य पहलुओं पर कंपनी काम करेगी।
awa_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva